Diari Oficial de la Generalitat Valenciana


Sumari del DOGV 3748, del 12-05-2000 (2000/2845)

Notificació de resolució del recurs ordinari amb el número de referència interna R436/1998.
-------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2845


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució del recurs ordinari amb el número de referència interna R436/1998. [2000/A2845]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora M.a Carmen Gadea Martí, avinguda Ramón i Cajal, 89, baix (46434 Catarroja), la resolució del recurs ordinari amb el número de referència interna R436/1998.
  
Resolució
  
«Examinat el recurs ordinari formulat pel senyor Joaquín Bañuls Espinosa, en representació de la mercantil Bañuls y López, SL, contra la resolució del Servei Territorial d'Arquitectura i Habitatge d'Alacant en l'expedient de construcció número 03-1E-44/1993.
  
Antecedents de fet
  
1. El senyor José Antonio Algarra García, propietari d'un habitatge de protecció oficial situat a Bigastro, carrer de la Democracia número 1, presentà un escrit de denúncia contra la mercantil Bañuls y López, SL, davant el Servei Territorial d'Arquitectura i Habitatge d'Alacant per deficiències constructives en l'esmentat immoble, es va enviar un perit d'aquest organisme que emeté el corresponent informe pericial, i s'acordà la incoació d'expedient sancionador amb el trasllat del corresponent plec de càrrecs.
  
2. Per l'instructor de l'expedient sancionador es dictà la proposta de resolució, en la qual s'entén provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 600.000 pessetes., així com l'ordre d'obres de reparació de les deficiències constructives.
  
3. El cap del Servei Territorial d'Arquitectura i Habitatge dictà una resolució en la qual, mantenint els fonaments de dret de la proposta, acordà la imposició d'una multa de 500.001 pessetes, així com la realització de les obres.
  
4. Contra l'esmentada resolució interposa un recurs ordinari el senyor Joaquín Bañuls Espinosa, en representació de la mercantil Bañuls y López, SL, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. Sol·licita el recurrent que s'acorde la revocació de la resolució i deixar-la sense efecte, i entén que les humitats produïdes en l'habitatge afectat foren producte d'un accident domèstic, segons sembla per la realització d'un trepant en una de les canonades que serveix aigua a l'habitatge que produí una fuga que fou immediatament reparada, i que així mateix el denunciant cobrà d'una companyia d'assegurances la quantitat de 130.691 pessetes, la qual li permeté la reparació de l'avaria. Aporta declaració jurada de l'obrer i del manyà, així com el comprovant del pagament de la companyia asseguradora.
  
El recurs ha de ser desestimat, ja que queda acreditat en l'expedient, per l'informe del perit del Servei Territorial de data 8 de maig de 1998, l'existència de les deficiències constructives següents: - 1. Humitats en barandats i paviments a l'altura de baixants de pluvials i/o fecals, que afecten els habitatges 1.r A, 1.r B i 1.r G. En l'habitatge 1.r G s'ha actuat sobre aquell focus d'humitat, a pesar d'això no s'han completat les actuacions, i s'aprecien taques d'humitat en el paviment i l'àrea del barandat que s'ha obert per a reparar la possible fuga sense pintar. 3. Fissures per assentament en el barandats de l'habitatge 1.r A. ...».
  
Els documents aportats per la mercantil recurrent com són les declaracions de l'obrer i del manyà, vénen referits a una reparació en l'habitatge 1.r G, «..en una de les canonades d'aigua que donen servei a l'habitatge.», una qüestió distinta del problema existent tant en els habitatges 1.r A, 1.r B com 1.r G, consistent en humitats en barandats i paviments a l'altura de baixants de pluvials i/o fecals, a més de les fissures d'assentament en el 1.r A, no provades com a reparades.
  
Quant al comprovant de la companyia asseguradora que es diu que acredita el pagament de la reparació dels danys, a més d'aparéixer com a data del sinistre el 25 de novembre de 1997, alguns mesos abans de l'informe pericial, no consten dades que l'habitatge sinistrat siga algun dels referenciats en l'expedient, i consta en aquest comprovant el carrer Monreal, quan es tracta d'un immoble situat en el carrer de la Democracia número 1, a Bigastro.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Joaquín Bañuls Espinosa, en representació de la mercantil Bañuls y López SL, contra la resolució del Servei Territorial d'Arquitectura i Habitatge d'Alacant de data 15 de setembre de 1998, que queda confirmada.
  
Contra aquesta resolució que posa fi a la via administrativa, es podrà interposar un recurs contenciós administratiu, davant el Jutjat contenciós administratiu d'Alacant, en el termini de dos mesos, comptadors des de l'endemà de la seua notificació d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 26 d'abril de 1999.- El director general d'Arquitectura i Habitatge: José María García Zarco.»